Amikor Erdélyről van szó, ködfátyol borul az elménkre
Kőrössi P. József, interjú, Várad, 2016
Beszélgetés György Péterrel Apám helyett című esszéregényéről és Állatkert Kolozsváron – Képzelt Erdély című köteteiről. Visszaemlékezés a Kádár-korszakra. Erdély mai, magyarországi megítéléséről. Említve: Bodor Ádám, Visky András, Kosztolányi Dezső: Aranysárkány című regénye, a Kosztolányi Dezső által összeállított Vérző Magyarország című antológia. A 2013. november 8-án a Silent kávézóban elhangzott beszélgetés szerkesztett változata.